CELEX: 31982R3424
Language: el
Date: 1982-12-17 00:00:00
Title: Κανονισμός (EOK) αριθ. 3424/82 τού Συμβουλίου τής 17ης Δεκεμβρίου 1982 τροποποιητικός τού κανονισμού (EOK) αριθ. 3286/80 περί τών καθεστώτων εισαγωγής έναντι χωρών κρατικού εμπορίου

Avis juridique important

|

31982R3424

Κανονισμός (EOK) αριθ. 3424/82 τού Συμβουλίου τής 17ης Δεκεμβρίου 1982 τροποποιητικός τού κανονισμού (EOK) αριθ. 3286/80 περί τών καθεστώτων εισαγωγής έναντι χωρών κρατικού εμπορίου  

Επίσημη Εφημερίδα αριθ. L 361 της 22/12/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3424/82 ΤΟΥ ΣΥΜΒΟΥΛΙΟΥ  της 17ης Δεκεμβρίου 1982  τροποποιητικός του κανονισμού (ΕΟΚ) αριθ. 3286/80 περί των καθεστώτων εισαγωγής έναντι χωρών κρατικού εμπορίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 3286/80 (1) προβλέπει στο άρθρο 9 παράγραφος 5 ότι όλες οι αποφάσεις που εκδίδει η Επιτροπή, βάσει του άρθρου αυτού, κοινοποιούνται στο Συμβουλίο και σε όλα τα Κράτη μέλη·  ότι πρέπει να απλοποιηθεί ο προαναφερόμενος κανόνας, έτσι ώστε μόνο οι αποφάσεις της Επιτροπής που έχουν υιοθετηθεί σύμφωνα με το άρθρο 9 παράγραφος 4 να κοινοποιούνται στο Συμβούλιο και σε όλα τα Κράτη μέλη·  ότι πρέπει να ανατεθεί στην Επιτροπή η περιοδική δημοσίευση της εμημερωμένης έκδοσης των παραρτημάτων του κανονισμού (ΕΟΚ) αριθ. 3286/80, αφού ληφθούν υπόψη οι τροποποιήσεις που έχουν εγκριθεί από την Επιτροπή και το Συμβούλιο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 9 του κανονισμού (ΕΟΚ) αριθ. 3286/80 τροποποιείται ως εξής:  1. Η παράγραφος 5 αντικαθίσταται από το ακόλουθο κείμενο:  «5. Η απόφαση που παίρνει η Επιτροπή με βάση τις παραγράφους 1 ή 3 κοινοποιείται χωρίς καθυστέρηση στο ενδιαφερόμενο Κράτος μέλος.  Η απόφαση που λαμβάνει η Επιτροπή βάσει της παραγράφου 4 πρώτο εδάφιο κοινοποιείται αμελλητί στο Συμβούλιο και στα Κράτη μέλη.  Οι αποφάσεις της Επιτροπής εφαρμόζονται αμέσως, με την επιφύλαξη της παραγράφου 8».  2. Προστίθεται η ακόλουθη παράγραφος:  «10. Η Επιτροπή δημοσιεύει περιοδικά την ενημερωμένη έκδοση των παραρτημάτων του παρόντος κανονισμού, λαμβάνοντας υπόψη τις τροποποιήσεις που έχει εγκρίνει η ίδια ή το Συμβούλιο».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Δεκεμβρίου 1982.  Για το Συμβούλιο  Ο Πρόεδρος  H. CHRISTOPHERSEN  (1) ΕΕ αριθ. L 353 της 29. 12. 1980, σ. 1.